CELEX: 32010D0235
Language: hu
Date: 2010-04-27 00:00:00
Title: 2010/235/: A Bizottság határozata ( 2010. április 27. ) az önkéntes moduláció Portugáliában való alkalmazásából származó nettó összegeknek a 2010., 2011. és 2012. naptári év tekintetében történő meghatározásáról szóló 2009/780/EK határozat hatályon kívül helyezéséről (az értesítés a C(2010) 2516. számú dokumentummal történt)

28.4.2010   
            
            
               HU
            
            
               Az Európai Unió Hivatalos Lapja
            
            
               L 106/12
            
         A BIZOTTSÁG HATÁROZATA
   (2010. április 27.)
   az önkéntes moduláció Portugáliában való alkalmazásából származó nettó összegeknek a 2010., 2011. és 2012. naptári év tekintetében történő meghatározásáról szóló 2009/780/EK határozat hatályon kívül helyezéséről
   (az értesítés a C(2010) 2516. számú dokumentummal történt)
   (Csak a portugál nyelvű szöveg hiteles)
   (2010/235/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendeletben meghatározott közvetlen kifizetések önkéntes modulációjára vonatkozó részletes szabályok megállapításáról, valamint az 1290/2005/EK rendelet módosításáról szóló, 2007. március 27-i 378/2007/EK tanácsi rendeletre (1) és különösen annak 4. cikke (1) bekezdésére,
   mivel:
   
               (1)
            
            
               A 2009/780/EK bizottsági rendelet (2) a 2010., 2011. és a 2012 naptári évek tekintetében meghatározta az önkéntes moduláció Portugáliában való alkalmazásából származó nettó összegeket.
            
         
               (2)
            
            
               Mivel Portugália mezőgazdasági ágazata továbbra is küzd a gazdasági válság következtében felmerült nehézségekkel és annak a mezőgazdasági termelőkre gyakorolt negatív hatásaival, Portugália értesítette a Bizottságot, hogy úgy határozott, egyáltalán nem alkalmazza az önkéntes modulációt.
            
         
               (3)
            
            
               A 2009/780/EK határozatot ezért hatályon kívül kell helyezni,
            
         ELFOGADTA EZT A HATÁROZATOT:
   1. cikk
   A 2009/780/EK határozat hatályát veszti.
   2. cikk
   Ennek a határozatnak a Portugál Köztársaság a címzettje.
   
      Kelt Brüsszelben, 2010. április 27-én.
      
         
            a Bizottság részéről
         
         Dacian CIOLOȘ
         
            a Bizottság tagja
         
      
   
   
      (1)  HL L 95., 2007.4.5., 1. o.
   
      (2)  HL L 278., 2009.10.23., 59. o.